nibzard/narodne-novine-full-text-markdown huggingface dataset:
### NN 29/2017 (31.3.2017.), Zakon o izmjeni i dopuni Zakona o upravnim sporovima

Hrvatski sabor

657

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O UPRAVNIM SPOROVIMA

Proglašavam Zakon o izmjeni i dopuni Zakona o upravnim sporovima, koji je Hrvatski sabor donio na sjednici 31. ožujka 2017. godine.

Klasa: 011-01/17-01/11
 Urbroj: 71-06-01/1-17-2
 Zagreb, 31. ožujka 2017.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI I DOPUNI ZAKONA O UPRAVNIM SPOROVIMA

Članak 1.

U Zakonu o upravnim sporovima (»Narodne novine«, br. 20/10., 143/12., 152/14. i 94/16.) u članku 20. iza stavka 3. dodaje se novi stavak 4. koji glasi:

»(4) Kada je Vlada Republike Hrvatske tuženik u upravnom sporu, za poduzimanje radnji u sporu može ovlastiti službenu osobu pojedinog ministarstva ili drugog središnjeg tijela državne uprave iz čijeg djelokruga je predmet upravnog spora, uz sukladnu primjenu stavka 3. ovoga članka.«.

Dosadašnji stavci 4., 5. i 6. postaju stavci 5., 6. i 7.

Članak 2.

Članak 79. mijenja se i glasi:

»(1) Troškove spora čine opravdani izdaci učinjeni u tijeku ili u povodu spora. Troškovi spora obuhvaćaju i nagradu za rad odvjetnika i drugih osoba koje imaju pravo na zakonom propisanu naknadu.

(2) Vrijednost predmeta spora smatra se neprocjenjivom.

(3) Svaka stranka prethodno sama podmiruje troškove koje je prouzročila svojim radnjama, osim ako zakonom nije drukčije propisano. Troškovi proizašli iz poduzimanja radnji po službenoj dužnosti suda predujmljuju se iz sredstava suda.

(4) Stranka koja izgubi spor u cijelosti snosi sve troškove spora, ako zakonom nije drukčije propisano. Ako stranka djelomično uspije u sporu, sud može, s obzirom na postignuti uspjeh, odrediti da svaka stranka snosi svoje troškove ili da se troškovi raspodijele razmjerno uspjehu u sporu.

(5) Stranka koja je povukla tužbu, žalbu ili drugi prijedlog koji je prouzročio troškove drugim strankama snosi troškove i tim strankama.

(6) O troškovima spora sud može odlučiti zajedno s odlukom o glavnoj stvari ili posebnim rješenjem u roku od 15 dana od dana objave presude.

(7) Protiv rješenja iz stavka 6. ovoga članka žalba je dopuštena.«.

PRIJELAZNA I ZAVRŠNA ODREDBA

Članak 3.

Odredba članka 2. ovoga Zakona primjenjuje se na započete, a nedovršene upravne sporove pred upravnim sudovima i Visokim upravnim sudom Republike Hrvatske.

Članak 4.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/17-01/44
 Zagreb, 31. ožujka 2017.

HRVATSKI SABOR

Predsjednik
 Hrvatskoga sabora
 Božo Petrov, v. r.
### NN 30/2017 (3.4.2017.), Ispravak Rješenja Zavoda za unapređivanje zaštite na radu klasa: UP/I-115-01/16-01/05, urbroj: 425-02/02-16-2 od 4. ožujka 2016.

Zavod za unapređivanje zaštite na radu

691

U »Narodnim novinama« broj 22/16 objavljeno je Rješenje Zavoda za unapređivanje zaštite na radu klasa: UP/I-115-01/16-01/05, urbroj: 425-02/2-16-2 od 4. ožujka 2016. Nakon izvršene usporedbe s izvornim tekstom utvrđena je pogreška te se daje

ISPRAVAK

RJEŠENJA ZAVODA ZA UNAPREĐIVANJE ZAŠTITE NA RADU KLASA: UP/I-115-01/16-01/05, URBROJ: 425-02/02-16-2 OD 4. OŽUJKA 2016.

U Rješenju objavljenom u »Narodnim novinama« u točki I. pogrešno je naveden OIB pravne osobe – umjesto: »Consulting & Engineering Studio d.o.o. iz Novigrada – Cittanova, Stancija Rosello 1, OIB: 85379468335« treba stajati: »Consulting & Engineering Studio d.o.o. iz Novigrada – Cittanova, Stancija Rosello 1, OIB: 88006576083«.

Klasa: UP/I-115-01/16-01/05
 Urbroj: 425-02/2-17-4
 Zagreb, 28. ožujka 2017.

Ravnatelj
 Vitomir Begović, v. r.
### NN 30/2017 (3.4.2017.), Rješenje Zavoda za unapređivanje zaštite na radu klasa: UP/I-115-01/17-01/02, urbroj: 425-02/2-17-4 od 28. ožujka 2017.

ZAVOD ZA UNAPREĐIVANJE ZAŠTITE NA RADU

680

Na zahtjev PROSCO d.o.o. iz Zagreba, Capraška 6, OIB: 49214003489, a temeljem članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14. i 154/14.), Zavod za unapređivanje zaštite na radu (dalje: Zavod) donosi

RJEŠENJE

I.

PROSCO d.o.o. iz Zagreba, Capraška 6, OIB: 49214003489, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Keresteš Mariju, OIB: 16209568208, a o obavljenim poslovima obvezna je voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/17-01/02
 Urbroj: 425-02/2-17-4
 Zagreb, 28. ožujka 2017.

Ravnatelj
 Vitomir Begović, v. r.
### NN 30/2017 (3.4.2017.), Rješenje Zavoda za unapređivanje zaštite na radu klasa: UP/I-115-01/15-01/65, urbroj: 425-02/2-17-5 od 24. ožujka 2017.

ZAVOD ZA UNAPREĐIVANJE ZAŠTITE NA RADU

679

Na zahtjev KONČARA – INSTITUTA ZA ELEKTROTEHNIKU d.d. iz Zagreba, Fallerovo šetalište 22, OIB: 37724368086, a na temelju članka 83. stavka 4. točke 9. Zakona o zaštiti na radu (»Narodne novine«, br. 71/14., 118/14. i 154/14.), Zavod za unapređivanje zaštite na radu donosi

RJEŠENJE

I.

KONČAR – INSTITUT ZA ELEKTROTEHNIKU d.d. iz Zagreba, Fallerovo šetalište 22, OIB: 37724368086, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. izrada procjene rizika

2. ispitivanja radne opreme

3. ispitivanja u radnom okolišu

a) ispitivanja fizikalnih čimbenika.

O obavljenim ispitivanjima navedena pravna osoba je obvezna izdavati i čuvati isprave te voditi evidenciju.

II.

Ovim rješenjem stavlja se izvan snage rješenje Zavoda za unapređivanje zaštite na radu klasa: UP/I-115-01/15-01/65, urbroj:
 425-01/1-15-2 od 24. lipnja 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/65
 Urbroj: 425-02/2-17-5
 Zagreb, 24. ožujka 2017.

Ravnatelj
 Vitomir Begović, v. r.
### NN 30/2017 (3.4.2017.), Rješenje Zavoda za unapređivanje zaštite na radu klasa: UP/I-115-01/15-01/28, urbroj: 425-02/2-17-14 od 24. ožujka 2017.

ZAVOD ZA UNAPREĐIVANJE ZAŠTITE NA RADU

678

Na zahtjev društva ADRIA GRUPA d.o.o. iz Zagreba, Heinzelova 53a, OIB: 06637660960, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14. i 154/14.), Zavod za unapređivanje zaštite na radu donosi

RJEŠENJE

I.

ADRIA GRUPA d.o.o. iz Zagreba, Heinzelova 53a, OIB: 06637660960, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika

b) ispitivanja kemijskih čimbenika.

O obavljenim ispitivanjima navedena pravna osoba je obvezna izdavati i čuvati isprave te voditi evidenciju.

II.

Ovim rješenjem stavlja se izvan snage rješenje Zavoda za unapređivanje zaštite na radu klasa: UP/I-115-01/15-01/28, urbroj:
 425-02/4-15-8 od 12. listopada 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/28
 Urbroj: 425-02/2-17-14
 Zagreb, 24. ožujka 2017.

Ravnatelj
 Vitomir Begović, v. r.
### NN 30/2017 (3.4.2017.), Rješenje Zavoda za unapređivanje zaštite na radu klasa: UP/I-115-01/15-01/102, urbroj: 425-02/2-17-6 od 20. ožujka 2017.

Zavod za unapređivanje zaštite na radu

677

Na zahtjev društva EKO ENERGIJA SISTEM d.o.o. iz Petrinje, Desni odvojak 34/A Brest Pokupski, OIB: 11818799540, a na temelju članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14. i 154/14.), Zavod za unapređivanje zaštite na radu (dalje: Zavod) donosi

RJEŠENJE

I.

Prestaje ovlaštenje društva EKO ENERGIJA SISTEM d.o.o. iz Petrinje, Desni odvojak 34/A Brest Pokupski, OIB: 11818799540, za obavljanje sljedećih poslova zaštite na radu:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanje radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/15-01/102, urbroj: 425-02/2-15-3 od 30. studenoga 2015. godine.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/102
 Urbroj: 425-02/2-17-6
 Zagreb, 20. ožujka 2017.

Ravnatelj
 Vitomir Begović, v. r.
### NN 31/2017 (5.4.2017.), Odluka o obavljanju poslova zastupanja Republike Hrvatske pred Sudom Europske unije

VLADA REPUBLIKE HRVATSKE

696

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 19. stavka 1. Protokola (br. 3) o Statutu Suda Europske unije (Službeni list C 326, 26. 10. 2012.), Vlada Republike Hrvatske je na sjednici održanoj 31. ožujka 2017. godine donijela

ODLUKU

O OBAVLJANJU POSLOVA ZASTUPANJA REPUBLIKE HRVATSKE PRED SUDOM EUROPSKE UNIJE

I.

Poslove zastupanja Republike Hrvatske pred Sudom Europske unije obavlja zastupnik Republike Hrvatske pred Sudom Europske unije.

II.

Zastupnik Republike Hrvatske pred Sudom Europske unije ima položaj pomoćnika ministra vanjskih i europskih poslova i upravlja radom uprave nadležne za poslove europskog prava.

III.

Zastupnik Republike Hrvatske pred Sudom Europske unije zastupa državne interese Republike Hrvatske u svim postupcima pred Sudom, Općim sudom i specijaliziranim sudovima koje obuhvaća Sud Europske unije.

IV.

U obavljanju povjerenih poslova zastupnik Republike Hrvatske pred Sudom Europske unije, ovlašten je:

– zastupati Republiku Hrvatsku u svim postupcima pred svim sudovima koje obuhvaća Sud Europske unije

– koordinirati izvršenje presuda i odluka Suda Europske unije u Republici Hrvatskoj

– pregovarati sa strankama koje sudjeluju u postupku pred Sudom Europske unije

– imenovati zamjenike koji ga zamjenjuju u slučaju odsutnosti ili spriječenosti te obavljaju druge poslove koje im povjeri zastupnik

– obavljati druge poslove u vezi sa zastupanjem državnih interesa Republike Hrvatske.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/88

Urbroj: 50301-23/21-17-2

Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 31/2017 (5.4.2017.), Odluka o izmjeni Odluke o određivanju tijela odgovornog za koordinaciju postupka izdavanja dozvola za projekte od zajedničkog interesa u energetskom sektoru

VLADA REPUBLIKE HRVATSKE

699

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), a u svezi s člankom 8. Uredbe (EU) br. 347/2013 Europskog parlamenta i Vijeća od 17. travnja 2013. o smjernicama za transeuropsku energetsku infrastrukturu i stavljanju izvan snage Odluke br. 1364/2006/EZ i izmjeni uredaba (EZ) br. 713/2009, (EZ) br. 714/2009 i (EZ) br. 715/2009 (Tekst značajan za EGP) (Službeni list Europske unije L 115, 25. 4. 2013.), Vlada Republike Hrvatske je na sjednici održanoj 31. ožujka 2017. godine donijela

ODLUKU

O IZMJENI ODLUKE O ODREĐIVANJU TIJELA ODGOVORNOG ZA KOORDINACIJU POSTUPKA IZDAVANJA DOZVOLA ZA PROJEKTE OD ZAJEDNIČKOG INTERESA U ENERGETSKOM SEKTORU

I.

U Odluci o određivanju tijela odgovornog za koordinaciju postupka izdavanja dozvola za projekte od zajedničkog interesa u energetskom sektoru (»Narodne novine«, broj 137/14) u točki I. riječi: »Ministarstvo gospodarstva« zamjenjuju se riječima: »Ministarstvo zaštite okoliša i energetike«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/17-04/93

Urbroj: 50301-25/25-17-2

Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 31/2017 (5.4.2017.), Odluka o izmjenama Odluke o imenovanju osoba nadležnih za upravljanje Instrumentom pretpristupne pomoći (IPA) i Prijelaznim instrumentom

VLADA REPUBLIKE HRVATSKE

700

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. Okvirnog sporazuma između Vlade Republike Hrvatske i Komisije europskih zajednica o pravilima za suradnju u svezi financijske pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine – Međunarodni ugovori«, broj 10/07), Vlada Republike Hrvatske je na sjednici održanoj 31. ožujka 2017. godine donijela

ODLUKU

O IZMJENAMA ODLUKE O IMENOVANJU OSOBA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA) I PRIJELAZNIM INSTRUMENTOM

I.

U Odluci o imenovanju osoba nadležnih za upravljanje Instrumentom pretpristupne pomoći (IPA) i Prijelaznim instrumentom (»Narodne novine«, br. 84/14, 78/15, 51/16 i 18/17), u točki III. stavak 2. mijenja se i glasi:

»Osobom nadležnom za poslove koje u sklopu druge komponente programa IPA Prekogranična suradnja obavlja Agencija za regionalni razvoj Republike Hrvatske, imenuje se Stella Arneri, vršiteljica dužnosti ravnatelja Agencije za regionalni razvoj Republike Hrvatske.«.

II.

Točka IV. mijenja se i glasi:

»Osobom nadležnom za upravljanje petom komponentom programa IPA Ruralni razvoj, imenuje se Krešimir Ivančić, pomoćnik ministra poljoprivrede.

Osobom nadležnom za poslove koje u sklopu pete komponente programa IPA Ruralni razvoj obavlja Agencija za plaćanja u poljoprivredi, ribarstvu i ruralnom razvoju, imenuje se Matilda Copić, ravnateljica Agencije za plaćanja u poljoprivredi, ribarstvu i ruralnom razvoju.«.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/17-04/84

Urbroj: 50301-25/20-17-2

Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Odluka o izmjeni Odluke o proglašenju »Međunarodnog dana sjećanja na romske žrtve porajmosa/holokausta koji se obilježava 2. kolovoza«

HRVATSKI SABOR

711

Na temelju članka 81. Ustava Republike Hrvatske, Hrvatski sabor na sjednici 31. ožujka 2017. donio je

ODLUKU

O IZMJENI ODLUKE O PROGLAŠENJU »MEĐUNARODNOG DANA SJEĆANJA NA ROMSKE ŽRTVE PORAJMOSA/HOLOKAUSTA KOJI SE OBILJEŽAVA 2. KOLOVOZA«

I.

U Odluci o proglašenju »Međunarodnog dana sjećanja na romske žrtve porajmosa /holokausta koji se obilježava 2. kolovoza« (»Narodne novine«, br. 151/14.) u nazivu i točki I. riječi: »porajmosa/holokausta« zamjenjuju se riječima: »genocida u Drugom svjetskom ratu/Samudaripen«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 960-01/17-02/06

Zagreb, 31. ožujka 2017.

HRVATSKI SABOR

Predsjednik
 Hrvatskoga sabora
 Božo Petrov, v. r.
### NN 32/2017 (6.4.2017.), Odluka o proglašenju »Nacionalnog dana osoba s intelektualnim teškoćama«

HRVATSKI SABOR

710

Na temelju članka 81. Ustava Republike Hrvatske, Hrvatski sabor na sjednici 31. ožujka 2017. donio je

ODLUKU

O PROGLAŠENJU »NACIONALNOG DANA OSOBA S INTELEKTUALNIM TEŠKOĆAMA«

I.

Dan 16. svibnja proglašava se »Nacionalnim danom osoba s intelektualnim teškoćama«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 960-01/17-02/07

Zagreb, 31. ožujka 2017.

HRVATSKI SABOR

Predsjednik
 Hrvatskoga sabora
 Božo Petrov, v. r.
### NN 32/2017 (6.4.2017.), Odluka o izboru zamjenika pučke pravobraniteljice

HRVATSKI SABOR

709

Na temelju članka 81. Ustava Republike Hrvatske i članka 12. stavka 2. Zakona o pučkom pravobranitelju (»Narodne novine«, br. 76/12.) Hrvatski sabor na sjednici 31. ožujka 2017. donio je

ODLUKU

O IZBORU ZAMJENIKA PUČKE PRAVOBRANITELJICE

I.

Za zamjenicu pučke pravobraniteljice bira se MAJA KEVIĆ.

II.

Ova Odluka stupa na snagu danom donošenja.

Klasa: 021-13/17-07/10

Zagreb, 31. ožujka 2017.

HRVATSKI SABOR

Predsjednik
 Hrvatskoga sabora
 Božo Petrov, v. r.
### NN 32/2017 (6.4.2017.), Rješenje o imenovanju pomoćnice ministrice za demografiju, obitelj, mlade i socijalnu politiku

Vlada Republike Hrvatske

712

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O IMENOVANJU POMOĆNICE MINISTRICE
 ZA DEMOGRAFIJU, OBITELJ, MLADE I
 SOCIJALNU POLITIKU

Imenuje se NADA ZRINUŠIĆ pomoćnicom ministrice za demografiju, obitelj, mlade i socijalnu politiku.

Klasa: 080-02/17-01/141
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o imenovanju pomoćnika ministra mora, prometa i infrastrukture

VLADA REPUBLIKE HRVATSKE

713

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O IMENOVANJU POMOĆNIKA MINISTRA
 MORA, PROMETA I INFRASTRUKTURE

Imenuje se ANĐELKO PETRINIĆ pomoćnikom ministra mora, prometa i infrastrukture.

Klasa: 080-02/17-01/105
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o imenovanju pomoćnika ministra mora, prometa i infrastrukture

VLADA REPUBLIKE HRVATSKE

714

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O IMENOVANJU POMOĆNIKA MINISTRA MORA, PROMETA I INFRASTRUKTURE

Imenuje se SINIŠA ORLIĆ pomoćnikom ministra mora, prometa i infrastrukture.

Klasa: 080-02/17-01/108
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o imenovanju glavne tajnice Ministarstva vanjskih i europskih poslova

VLADA REPUBLIKE HRVATSKE

715

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O IMENOVANJU GLAVNE TAJNICE MINISTARSTVA VANJSKIH I EUROPSKIH POSLOVA

Imenuje se LORETA BERTOŠA-KUŠEN glavnom tajnicom Ministarstva vanjskih i europskih poslova, na razdoblje od četiri godine.

Klasa: 080-02/17-01/156
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o razrješenju vršiteljice dužnosti ravnatelja Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

716

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 39. stavka 3. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13 i 152/14) i članka 23. stavka 1. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14 i 67/15), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O RAZRJEŠENJU VRŠITELJICE DUŽNOSTI RAVNATELJA ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Razrješuje se GORDANA SOLDO-SPAJIĆ dužnosti vršiteljice dužnosti ravnatelja Zavoda za vještačenje, profesionalnu rehabilitaciju i zapošljavanje osoba s invaliditetom, na osobni zahtjev.

Klasa: 080-02/17-02/85
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o imenovanju ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

717

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 39. stavka 3. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13 i 152/14) i članka 23. stavka 1. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14 i 67/15), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O IMENOVANJU RAVNATELJICE ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se DAMIRA BENC ravnateljicom Zavoda za vještačenje, profesionalnu rehabilitaciju i zapošljavanje osoba s invaliditetom.

Klasa: 080-02/17-01/142
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o razrješenju vršitelja dužnosti ravnatelja Hrvatskog zavoda za norme

VLADA REPUBLIKE HRVATSKE

718

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 9. stavka 1. Uredbe o osnivanju Hrvatskog zavoda za norme (»Narodne novine«, br. 154/04, 44/05, 30/10, 34/12 i 79/12), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O RAZRJEŠENJU VRŠITELJA DUŽNOSTI RAVNATELJA HRVATSKOG ZAVODA ZA NORME

Razrješuje se IGOR BOŽIČEVIĆ dužnosti vršitelja dužnosti ravnatelja Hrvatskog zavoda za norme.

Klasa: 080-02/17-02/86
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o imenovanju ravnatelja Hrvatskog zavoda za norme

VLADA REPUBLIKE HRVATSKE

719

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 9. stavka 1. Uredbe o osnivanju Hrvatskog zavoda za norme (»Narodne novine«, br. 154/04, 44/05, 30/10, 34/12 i 79/12) i članka 35. stavaka 1. i 2. Statuta Hrvatskog zavoda za norme, Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O IMENOVANJU RAVNATELJA HRVATSKOG ZAVODA ZA NORME

Imenuje se IGOR BOŽIČEVIĆ ravnateljem Hrvatskog zavoda za norme.

Klasa: 080-02/17-01/143
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o razrješenju predsjednika i članova Upravnog vijeća Agencije za opremu pod tlakom

VLADA REPUBLIKE HRVATSKE

720

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 1. Uredbe o prestanku važenja Uredbe o osnivanju Agencije za opremu pod tlakom (»Narodne novine«, broj 25/17), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA AGENCIJE ZA
 OPREMU POD TLAKOM

1. Razrješuje se ROBERT BLAŽINOVIĆ dužnosti predsjednika Upravnog vijeća Agencije za opremu pod tlakom, na koju je imenovan kao predstavnik ministarstva nadležnog za gospodarstvo.

2. Razrješuju se dužnosti članovi Upravnog vijeća Agencije za opremu pod tlakom:

– ĐURĐICA VUKOVARAC, na koju je imenovana kao predstavnica ministarstva nadležnog za gospodarstvo

– ANTE REZO, na koju je imenovan kao predstavnik ministarstva nadležnog za gospodarstvo

– mr. sc. DANIJEL ŽAMBOKI, na koju je imenovan kao predstavnik ministarstva nadležnog za graditeljstvo

– DOMAGOJ VALIDŽIĆ, na koju je imenovan kao predstavnik ministarstva nadležnog za zaštitu okoliša i energetiku.

Klasa: 080-02/17-02/102
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o razrješenju članova Etičkog povjerenstva

VLADA REPUBLIKE HRVATSKE

721

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 29. stavka 1. Etičkog kodeksa državnih službenika (»Narodne novine«, br. 40/11 i 13/12), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O RAZRJEŠENJU ČLANOVA
 ETIČKOG POVJERENSTVA

Razrješuju se dužnosti članovi Etičkog povjerenstva, radi isteka mandata:

– IRENA CVITANOVIĆ, imenovana iz reda državnih službenika

– SANDRO MUSTAFAGIĆ, imenovan iz reda državnih službenika

– VESNA ŠIKLIĆ ODAK, imenovana iz reda državnih službenika

– MARIJA DILL BRAČIĆ, imenovana iz reda sindikata

– BRANKO KOREN, imenovan iz reda sindikata

– prof. dr. sc. GORDANA MARČETIĆ, imenovana kao predstavnica nevladinih udruga.

Klasa: 080-02/17-02/95
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o imenovanju članova Etičkog povjerenstva

VLADA REPUBLIKE HRVATSKE

722

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 29. stavka 1. Etičkog kodeksa državnih službenika (»Narodne novine«, br. 40/11 i 13/12), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O IMENOVANJU ČLANOVA ETIČKOG POVJERENSTVA

Za članove Etičkog povjerenstva, imenuju se:

– VESNA ŠIKLIĆ ODAK, iz reda državnih službenika

– SANJA BAREZA, iz reda državnih službenika

– DANIJEL ŠKUGOR, iz reda državnih službenika

– MARIJA DILL BRAČIĆ, iz reda sindikata

– BRANKO KOREN, iz reda sindikata

– doc. dr. sc. IVANA BILIĆ, predstavnica nevladinih udruga.

Klasa: 080-02/17-01/155
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o imenovanju predsjednice i tajnice hrvatskog dijela Mješovitog odbora za suradnju između Vlade Republike Hrvatske i Vlade Mađarske

VLADA REPUBLIKE HRVATSKE

723

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 2. Protokola o utemeljenju Mješovitog odbora za suradnju između Vlade Republike Hrvatske i Vlade Republike Mađarske i članka 2. Poslovnika Mješovitog odbora za suradnju između Vlade Republike Hrvatske i Vlade Republike Mađarske (»Narodne novine – Međunarodni ugovori«, broj 4/02), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O IMENOVANJU PREDSJEDNICE I TAJNICE HRVATSKOG DIJELA MJEŠOVITOG ODBORA ZA SURADNJU IZMEĐU VLADE REPUBLIKE HRVATSKE I VLADE MAĐARSKE

1. Imenuje se mr. sc. ZDRAVKA BUŠIĆ predsjednicom hrvatskog dijela Mješovitog odbora za suradnju između Vlade Republike Hrvatske i Vlade Mađarske.

2. Imenuje se VESELA MRĐEN KORAĆ tajnicom hrvatskog dijela Mješovitog odbora za suradnju između Vlade Republike Hrvatske i Vlade Mađarske.

Klasa: 080-02/17-01/153
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 32/2017 (6.4.2017.), Rješenje o imenovanju članice Povjerenstva za suzbijanje zlouporabe droga

VLADA REPUBLIKE HRVATSKE

724

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke III. Odluke o osnivanju Povjerenstva za suzbijanje zlouporabe droga, klase: 022-03/16-04/332, urbroja: 50301-25/12-16-2, od 1. prosinca 2016. godine, Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O IMENOVANJU ČLANICE POVJERENSTVA ZA SUZBIJANJE ZLOUPORABE DROGA

Imenuje se IVANA BUTERIN GLUIĆ članicom Povjerenstva za suzbijanje zlouporabe droga, kao predstavnica organizacije civilnoga društva koja djeluje na području suzbijanja zlouporabe droga.

Klasa: 080-02/17-01/152
 Urbroj: 5030115/1-17-02
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 33/2017 (7.4.2017.), Pravilnik o izmjenama Pravilnika o nazivnim količinama pretpakiranih proizvoda

Državni zavod za mjeriteljstvo

739

Na temelju članka 38. stavka 3. Zakona o mjeriteljstvu (»Narodne novine«, broj 74/14) ravnateljica Državnog zavoda za mjeriteljstvo donosi

PRAVILNIK

O IZMJENAMA PRAVILNIKA O NAZIVNIM KOLIČINAMA PRETPAKIRANIH PROIZVODA

Članak 1.

U Pravilniku o nazivnim količinama pretpakiranih proizvoda (»Narodne novine«, broj 82/16) članak 3. mijenja se i glasi:

»Neće se odbiti, zabraniti niti ograničiti stavljanje na tržište pretpakovina na osnovi nazivnih količina njihovog sadržaja, osim ako nije drukčije propisano odredbama članaka 4. i 5. ovoga Pravilnika.«

Članak 2.

U članku 6. stavku 2. riječ: »paketa« zamjenjuje se riječju: »pakiranja«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-02/03
 Urbroj: 558-01/1-17-3
 Zagreb, 30. ožujka 2017.

Ravnateljica
 Brankica Novosel, v. r.
### NN 33/2017 (7.4.2017.), Ispravak Pravilnika o utvrđivanju korektivnih koeficijenata i evidenciji o nekretninama

MINISTARSTVO FINANCIJA

747

Nakon izvršene usporedbe s izvornim tekstom utvrđena je pogreška u Pravilniku o utvrđivanju korektivnih koeficijenata i evidenciji o nekretninama koji je objavljen u »Narodnim novinama« broj 1. od 2. siječnja 2017. godine, te se daje

ISPRAVAK

PRAVILNIKA O UTVRĐIVANJU KOREKTIVNIH KOEFICIJENATA I EVIDENCIJI O NEKRETNINAMA

U Pravilniku o utvrđivanju korektivnih koeficijenata i evidenciji o nekretninama (»Narodne novine«, broj 1/17) u člancima 4. i 9. umjesto riječi: »članka 36. stavka 7. Zakona« trebaju stajati riječi: »članka 36. stavka 5. Zakona«.

U članku 6. stavku 3. umjesto riječi: »Podaci iz stavka 1. točki 4. do 13. ovoga članka« trebaju stajati riječi: »Podaci iz stavka 1. točki 4. do 6. i točki 8. do 12. ovoga članka«.

U članku 8. umjesto riječi: »vrijednosti boda« trebaju stajati riječi: »godišnje vrijednosti boda«.

Klasa: 011-01/16-02/39

Urbroj: 513-07-21-01/17-4

Zagreb, 30. ožujka 2017.

Ministar financija
 dr. sc. Zdravko Marić, v. r.
### NN 33/2017 (7.4.2017.), Odluka o naknadi za superviziju kreditnih institucija za 2017. godinu

Hrvatska narodna banka

742

Na temelju članka 200. Zakona o kreditnim institucijama (»Narodne novine«, br. 159/2013., 19/2015. i 102/2015.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O NAKNADI ZA SUPERVIZIJU KREDITNIH INSTITUCIJA ZA 2017. GODINU

Predmet i obuhvat Odluke

Članak 1.

(1) Ovom Odlukom propisuju se obveze kreditnih institucija u vezi s visinom, načinom izračuna i načinom plaćanja naknade za superviziju (u nastavku teksta: naknada) za 2017. godinu.

(2) Odredbe ove Odluke dužne su primjenjivati sve kreditne institucije sa sjedištem u Republici Hrvatskoj koje su od Hrvatske narodne banke dobile odobrenje za rad.

(3) Odredbe ove Odluke na odgovarajući način primjenjuju se na podružnice kreditnih institucija sa sjedištem izvan Republike Hrvatske.

(4) Odredbe ove Odluke kreditna institucija dužna je primjenjivati na pojedinačnoj osnovi.

Obilježje naknade

Članak 2.

(1) Naknada je prihod Hrvatske narodne banke i uplaćuje se u korist poslovnog računa Hrvatske narodne banke: HR6210010051011111116.

(2) Kreditne institucije iz članka 1. stavka 2. i stavka 3. ove Odluke dužne su uplatiti naknadu za 2017. godinu jednokratno, i to u roku do 30. lipnja 2017., a na temelju računa koji im do 31. svibnja 2017. ispostavi Hrvatska narodna banka.

Izračun naknade kreditnih institucija iz RH

Članak 3.

(1) Kreditne institucije iz članka 1. stavka 2. ove Odluke dužne su Hrvatskoj narodnoj banci platiti naknadu u visini umnoška faktora 0,000105949 i iznosa ukupne imovine sa stanjem na dan 31. prosinca 2016.

(2) Naknadu iz stavka 1. ovog članka kreditne institucije izračunavaju na temelju podataka iz revidiranih godišnjih izvješća za 2016. godinu.

Izračun naknade podružnica kreditnih
 institucija izvan RH

Članak 4.

(1) Kreditne institucije iz članka 1. stavka 3. ove Odluke dužne su Hrvatskoj narodnoj banci platiti naknadu u visini umnoška faktora 0,000105949 i iznosa ukupne imovine koja se odnosi na poslovanje podružnice u Republici Hrvatskoj sa stanjem na dan 31. prosinca 2016.

(2) Naknada iz stavka 1. ovog članka izračunava se na temelju podataka iz revidiranih godišnjih izvješća osnivača podružnice za 2016. godinu.

Stupanje na snagu

Članak 5.

Ova Odluka stupa na snagu osmoga dana od dana objave u »Narodnim novinama«.

O. br. 107-020/04-17/BV
 Zagreb, 3. travnja 2017.

Guverner
 Boris Vujčić, v. r.
### NN 33/2017 (7.4.2017.), Rješenje o imenovanju povjerenice Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Varaždina

VLADA REPUBLIKE HRVATSKE

735

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 85.b i članka 86. stavka 1. točke 5. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA I GRADONAČELNIKA GRADA VARAŽDINA

1. Imenuje se Dragica Đula povjerenicom Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Varaždina.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenica Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/17-01/14
 Urbroj: 5030115/1-17-02
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 33/2017 (7.4.2017.), Rješenje o imenovanju povjerenice Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Splita

VLADA REPUBLIKE HRVATSKE

734

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 85.b i članka 86. stavka 1. točke 5. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA I GRADONAČELNIKA GRADA SPLITA

1. Imenuje se prof. dr. sc. Branka Ramljak povjerenicom Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Splita.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenica Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/17-01/13
 Urbroj: 5030115/1-17-02
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 33/2017 (7.4.2017.), Rješenje o istovremenom raspuštanju Gradskog vijeća Grada Splita i razrješenju gradonačelnika Grada Splita i njegovih zamjenika

VLADA REPUBLIKE HRVATSKE

732

Na temelju članka 85.a Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O ISTOVREMENOM RASPUŠTANJU GRADSKOG VIJEĆA GRADA SPLITA I RAZRJEŠENJU GRADONAČELNIKA GRADA SPLITA I NJEGOVIH ZAMJENIKA

I.

Istovremeno se raspušta Gradsko vijeće Grada Splita i razrješuje gradonačelnik Grada Splita i njegovi zamjenici koji su izabrani zajedno s njim.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Gradu Splitu za obavljanje poslova iz nadležnosti Gradskog vijeća i gradonačelnika Grada Splita.

III.

Sredstva za rad povjerenika Vlade Republike Hrvatske osiguravaju se u proračunu Grada Splita.

IV.

Stupanjem na snagu ovoga Rješenja prestaje mandat članovima Gradskog vijeća i mandat Ive Baldasara, gradonačelnika Grada Splita te mandat Aide Batarelo i Gorana Kovačevića, zamjenika gradonačelnika koji su izabrani zajedno s njim.

V.

Ovo Rješenje stupa na snagu danom objave u »Narodnim novinama«.

Klasa: 022-03/17-09/14
 Urbroj: 50301-24/06-17-2
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 33/2017 (7.4.2017.), Rješenje o istovremenom raspuštanju Gradskog vijeća Grada Varaždina i razrješenju gradonačelnika Grada Varaždina i njegovog zamjenika

VLADA REPUBLIKE HRVATSKE

733

Na temelju članka 85.a Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O ISTOVREMENOM RASPUŠTANJU GRADSKOG VIJEĆA GRADA VARAŽDINA I RAZRJEŠENJU GRADONAČELNIKA GRADA VARAŽDINA I NJEGOVOG ZAMJENIKA

I.

Istovremeno se raspušta Gradsko vijeće Grada Varaždina i razrješuje gradonačelnik Grada Varaždina i njegov zamjenik koji je izabran zajedno s njim.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Gradu Varaždinu za obavljanje poslova iz nadležnosti Gradskog vijeća i gradonačelnika Grada Varaždina.

III.

Sredstva za rad povjerenika Vlade Republike Hrvatske osiguravaju se u proračunu Grada Varaždina.

IV.

Stupanjem na snagu ovoga Rješenja prestaje mandat članovima Gradskog vijeća i mandat Gorana Habuša, gradonačelnika Grada Varaždina te mandat Vjerana Radelića, zamjenika gradonačelnika koji je izabran zajedno s njim.

V.

Ovo Rješenje stupa na snagu danom objave u »Narodnim novinama«.

Klasa: 022-03/17-09/13
 Urbroj: 50301-24/06-17-2
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 34/2017 (8.4.2017.), Dopuna Pravilnika o kaznenoj evidenciji

Ministarstvo pravosuđa

749

Temeljem članka 14.d Zakona o pravnim posljedicama osude, kaznenoj evidenciji i rehabilitaciji (»Narodne novine«, broj 143/12, 105/15 i 32/17; u daljnjem tekstu Zakon) ministar pravosuđa donosi

DOPUNU

PRAVILNIKA O KAZNENOJ EVIDENCIJI

Članak 1.

Ovom Dopunom Pravilnika o kaznenoj evidenciji propisuje se oblik i sadržaj obrasca zahtjeva za izdavanje potvrde o podacima iz kaznene evidencije iz članka 14.d stavka 1. Zakona te sadržaj potvrde iz članka 14.d stavka 3. Zakona koju će općinski sud odnosno stalna služba izdati podnositelju zahtjeva u svrhu kandidiranja za člana predstavničkog tijela jedinice lokalne i područne (regionalne) samouprave i za općinskog načelnika, gradonačelnika i župana te njihovog zamjenika, kao i za zamjenika općinskog načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda.

Članak 2.

Zahtjev za izdavanje potvrde o podacima iz kaznene evidencije podnosi se na propisanom obrascu VII a.

Članak 3.

Sadržaj potvrde koju će općinski sud odnosno stalna služba izdati podnositelju zahtjeva propisan je na obrascu VII b.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/17-01/30
 Urbroj: 514-05-17-09
 Zagreb, 4. travnja 2017.

Ministar
 Ante Šprlje, v. r.

Obrazac VII a

Na temelju čl. 14.d Zakona o pravnim posljedicama osude, kaznenoj evidenciji i rehabilitaciji (»Narodne novine«, broj 143/12, 105/15 i 32/17)

ZAHTJEV ZA IZDAVANJE POTVRDE O PODACIMA
 IZ KAZNENE EVIDENCIJE

PODACI KOJE POPUNJAVA PODNOSITELJ ZAHTJEVA:

|  |
| --- |
| OIB\* |

|  |  |
| --- | --- |
| Prezime\* | Rođeno prezime\* |
| Ime\* | Spol |
| Državljanstvo | |
| Ime i prezime oca \* | |
| Ime i prezime majke | |
| Dan, mjesec i godina rođenja\* | |
| Mjesto i država rođenja\* | |
| Broj primjeraka potvrde (maksimum 3)\* | |

U \_\_\_\_\_\_\_\_\_\_\_\_ dana \_\_\_\_\_\_\_

Potpis podnositelja zahtjeva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suglasnost za izdavanje posebnog uvjerenja sukladno članku 13. stavku 2. Zakona o lokalnim izborima (»Narodne novine«, broj 144/12 i 121/16).

Potpis: \_\_\_\_\_\_\_\_\_\_\_\_\_\_\_\_

Prilog:

– fotokopija osobne iskaznice ili putovnice

\* Podaci označeni zvjezdicom se obvezno moraju navesti.

Obrazac VII b

OPĆINSKI SUD U \_\_\_\_\_\_\_\_\_\_\_\_\_\_\_

Stalna služba u \_\_\_\_\_\_\_\_\_\_\_\_\_\_\_

Dana \_\_\_\_\_\_\_

Na temelju čl. 14.d Zakona o pravnim posljedicama osude, kaznenoj evidenciji i rehabilitaciji (»Narodne novine«, broj 143/12, 105/15 i 32/17) izdaje

POTVRDU O PODACIMA IZ KAZNENE EVIDENCIJE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, OIB, datum i mjesto rođenja, ime oca)

NE NALAZI SE

u kaznenoj evidenciji Ministarstva pravosuđa.

Potvrda se izdaje sukladno članku 13. stavku 2. Zakona o lokalnim izborima (»Narodne novine«, broj 144/12 i 121/16).

Ovlaštena osoba:
### NN 34/2017 (8.4.2017.), Izmjene Sudskog poslovnika

MINISTARSTVO PRAVOSUĐA

750

Na temelju članka 76. stavka 1. Zakona o sudovima (»Narodne novine«, broj 28/13, 33/15 i 82/15), ministar pravosuđa donosi

IZMJENE

SUDSKOG POSLOVNIKA

Članak 1.

U Sudskom poslovniku (»Narodne novine«, broj 37/14, 49/14, 8/15, 35/15, 123/15, 45/16, 29/17, 33/17) u članku 191. točka 1. podstavak 5. mijenja se i glasi:

»Upisnik za predstečajne i stečajne postupke i postupke izvanredne uprave St«.

Članak 2.

Članak 244. i naslov iznad njega mijenjaju se i glase:

»43. Upisnik za predstečajne i stečajne postupke i postupke izvanredne uprave (St)

Članak 244.

U upisnik St trgovački sudovi upisuju predmete povodom prijedloga za otvaranje predstečajnog, stečajnog postupka i postupka izvanredne uprave.«

Članak 3.

Ove izmjene Sudskog poslovnika stupaju na snagu prvi dan od dana objave u »Narodnim novinama«.

Klasa: 011-01/13-01/20
 Urbroj: 514-03-17-61
 Zagreb, 7. travnja 2017.

Ministar
 Ante Šprlje, v. r.
### NN 35/2017 (12.4.2017.), Odluka o imenovanju dijela članova Upravnog vijeća Hrvatske izvještajne novinske agencije

HRVATSKI SABOR

756

Na temelju članka 81. Ustava Republike Hrvatske i članka 11. stavka 1. Zakona o Hrvatskoj izvještajnoj novinskoj agenciji (»Narodne novine«, br. 96/01.) Hrvatski sabor na sjednici 6. travnja 2017. donio je

ODLUKU

O IMENOVANJU DIJELA ČLANOVA UPRAVNOG VIJEĆA HRVATSKE IZVJEŠTAJNE NOVINSKE AGENCIJE

Za članove Upravnog vijeća Hrvatske izvještajne novinske agencije imenuju se:

– iz reda zaposlenih u Hrvatskoj izvještajnoj novinskoj agenciji

SLAVICA CVITANIĆ

– iz reda ekonomsko-financijskih, pravnih i informatičkih stručnjaka

BRUNO DOBRONIĆ

MAJA PLESKALT

ROMANA BOGUT.

Klasa: 021-13/17-07/05

Zagreb, 6. travnja 2017.

HRVATSKI SABOR

Predsjednik
 Hrvatskoga sabora
 Božo Petrov, v. r.
### NN 35/2017 (12.4.2017.), Odluka o razrješenju člana Nacionalnog vijeća za znanost, visoko obrazovanje i tehnološki razvoj

HRVATSKI SABOR

757

Na temelju članka 81. Ustava Republike Hrvatske i članka 12. stavka 1. točke 2. Zakona o znanstvenoj djelatnosti i visokom obrazovanju (»Narodne novine«, br. 123/03., 198/03., 105/04., 174/04., 02/07., 46/07., 45/09., 63/11., 94/13., 139/13., 101/14. i 60/15.) Hrvatski sabor na sjednici 6. travnja 2017. donio je

ODLUKU

O RAZRJEŠENJU ČLANA NACIONALNOG VIJEĆA ZA ZNANOST, VISOKO OBRAZOVANJE I TEHNOLOŠKI RAZVOJ

Razrješuje se dr. sc. OLIVER JUKIĆ dužnosti člana Nacionalnog vijeća za znanost, visoko obrazovanje i tehnološki razvoj, imenovan iz reda predstavnika visoke škole, zbog stupanja na dužnost koja priječi rad u Nacionalnom vijeću za znanost, visoko obrazovanje i tehnološki razvoj.

Klasa: 021-13/17-07/12

Zagreb, 6. travnja 2017.

HRVATSKI SABOR

Predsjednik
 Hrvatskoga sabora
 Božo Petrov, v. r.
### NN 35/2017 (12.4.2017.), Odluka o razrješenju dijela članova Upravnog vijeća Hrvatske izvještajne novinske agencije

Hrvatski sabor

755

Na temelju članka 81. Ustava Republike Hrvatske i članka 11. stavka 1. Zakona o Hrvatskoj izvještajnoj novinskoj agenciji (»Narodne novine«, br. 96/01.) Hrvatski sabor na sjednici 6. travnja 2017. donio je

ODLUKU

O RAZRJEŠENJU DIJELA ČLANOVA UPRAVNOG VIJEĆA HRVATSKE IZVJEŠTAJNE NOVINSKE AGENCIJE

Razrješuju se dužnosti članovi Upravnog vijeća Hrvatske izvještajne novinske agencije, zbog isteka mandata:

– iz reda zaposlenih u Hrvatskoj izvještajnoj novinskoj agenciji

SLAVICA CVITANIĆ

– iz reda ekonomsko-financijskih, pravnih i informatičkih stručnjaka

JOSIP VEBER

mr. sc. VLADO RAJIĆ

ROMAN JURIĆ.

Klasa: 021-13/17-07/05

Zagreb, 6. travnja 2017.

HRVATSKI SABOR

Predsjednik
 Hrvatskoga sabora
 Božo Petrov, v. r.
### NN 35/2017 (12.4.2017.), Odluka o razrješenju zamjenice pravobraniteljice za djecu

HRVATSKI SABOR

758

Na temelju članka 81. Ustava Republike Hrvatske i članka 4. stavka 2. Zakona o pravobranitelju za djecu (»Narodne novine«, br. 96/03.) Hrvatski sabor na sjednici 6. travnja 2017. donio je

ODLUKU

O RAZRJEŠENJU ZAMJENICE PRAVOBRANITELJICE ZA DJECU

Razrješuje se ESTER RADMILO dužnosti zamjenice pravobraniteljice za djecu, na osobni zahtjev, s danom donošenja ove Odluke.

Klasa: 021-13/17-07/13

Zagreb, 6. travnja 2017.

HRVATSKI SABOR

Predsjednik
 Hrvatskoga sabora
 Božo Petrov, v. r.